SELIC มั่นใจผลงานปีนี้เทิร์นอะราวด์ ลุยขยายธุรกิจกาว-สติ๊กเกอร์-เพิ่มฐานลูกค้าใหม่
SELIC มั่นใจผลงานปีนี้เทิร์นอะราวด์ ลุยขยายธุรกิจกาว-สติ๊กเกอร์-เพิ่มฐานลูกค้าใหม่
SELIC มั่นใจผลงานปีนี้เทิร์นอะราวด์ ลุยขยายธุรกิจกาว-สติ๊กเกอร์-เพิ่มฐานลูกค้าใหม่
12 ก.ย. 2562

นายเอก สุวัฒนพิมพ์ ประธานเจ้าหน้าที่บริหาร บริษัท ซีลิค คอร์พ จำกัด (มหาชน) หรือ SELIC เปิดเผยว่า บริษัทฯ คาดผลการดำเนินงานช่วงที่เหลือของปีแนวโน้มดีต่อเนื่อง โดยภาพรวมปีนี้บริษัทฯ ยังคงมุ่งเน้นในการขยายธุรกิจทั้งธุรกิจกาวอุตสาหกรรม และธุรกิจสติ๊กเกอร์และฉลาก และให้ความสำคัญในการขยายการเติบโตของทั้งสองธุรกิจโดยการเพิ่มตลาดใหม่
นอกจากนี้ บริษัทฯ จะรุกขยายตลาดที่มีอยู่เดิมผ่านการพัฒนาผลิตภัณฑ์ และการบริการที่มีความต้องการของลูกค้าเป็นส่วนสำคัญ รวมถึงพัฒนาสินค้าใหม่และการขยายฐานลูกค้าไปยังกลุ่มใหม่ ซึ่งทำให้ทั้งปีมั่นใจว่าผลการดำเนินงานจะกลับมาเทิร์นอะราวด์
โดยบริษัทฯ คาดว่าจะสามารถรักษาผลการดำเนินงานได้อย่างต่อเนื่องและพร้อมใช้ประโยชน์และการส่งเสริมกันและกันของทั้งสองธุรกิจที่จะทำให้เกิดผลลัพธ์ที่ดีที่สุด ทั้งด้านกำไรเติบโตของยอดขาย รวมถึงด้านการบริหารต้นทุน
ทั้งนี้บริษัทฯ รายงานผลการดำเนินงาน ม.ค.-มิ.ย. 2562 มีกำไร 45.21 ล้านบาท เติบโต 849.79% จากครึ่งปีแรกปี 61 มีกำไร 4.76 ล้านบาท และมีรายได้ ม.ค.-มิ.ย. 2562 อยู่ที่ 713.69 ล้านบาท เพิ่มขึ้น 138.72% จากครึ่งปีแรก 61 มีรายได้ 298.96 ล้านบาท ซึ่งถือว่าผลการดำเนินงานทำสถิติใหม่สูงสุดในรอบผลการดำเนินงาน 3 ปีที่ผ่านมา ทำให้กลุ่มบริษัทค่อนข้างมั่นใจว่าผลการดำเนินงานในช่วงที่เหลือของปีจะเป็นไปตามเป้าหมายที่วางไว้
สำหรับปัจจัยหลักที่ผลการดำเนินงานเติบโตมาจาก การเริ่มรวมงบการเงินกับ PMCT ซึ่งจะเห็นการ synergy ที่ได้เริ่มต้นในบางด้านแล้วในไตรมาส 2 ที่ผ่านมา เช่น การจำหน่ายกาวน้ำจากธุรกิจกาวอุตสาหกรรมเข้าธุรกิจสติ๊กเกอร์ การควบรวมระบบการทำบัญชีจากทุกบริษัทย่อยเข้าด้วยกัน การจัดการระบบควบคุมภายในเบื้องต้น ซึ่งในไตรมาสที่เหลือของปีจะมีการเพิ่มขอบข่ายการ synergy อย่างค่อยเป็นค่อยไปและเตรียมความพร้อมของทั้งสองธุรกิจอย่างต่อเนื่องในตลอดทั้งปีไม่ว่าจะเป็น ด้านพัฒนาบุคลากร ด้านการใช้ความเชี่ยวชาญเฉพาะด้านของบุคลากรและเครื่องมือต่าง ๆ ในการส่งเสริมกันและกันจนถึงด้านการขยายช่องทางการทำตลาด